**Analýza vplyvov na podnikateľské prostredie**

**Názov materiálu: Zákon o poľovníctve a o zmene a doplnení niektorých zákonov**

**Predkladateľ: Ministerstvo pôdohospodárstva a rozvoja vidieka Slovenskej republiky**

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |
| --- | --- | --- | --- | --- |
| ***TYP NÁKLADOV*** | **Zvýšenie nákladov v € na PP** | | **Zníženie nákladov v € na PP** | |
| ***A. Dane, odvody, clá a poplatky, ktorých cieľom je znižovať negatívne externality*** | **0** | | **0** | |
| ***B. Iné poplatky*** | **0** | | **0** | |
| ***C. Nepriame finančné náklady*** | **0** | | **0** | |
| ***D. Administratívne náklady*** | **28 828** | | **43 768** | |
| ***Spolu = A+B+C+D*** | **28 828** | | **43 768** | |
| ***Z toho*** |  | |  | |
| ***E. Vplyv na mikro, malé a stredné podniky*** | **0** | | **0** | |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | | **0** | |
|  |  |  |  |  |
| *VÝPOČET PRAVIDLA 1in2out:* | IN | | OUT | |
| *G. Náklady okrem výnimiek = B+C+D-F* | **28 828** | | **43 768** | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1. | povinnosť užívateľa poľovného revíru organizovať chovateľskú prehliadku | Zákon z ... 2023 o poľovníctve a o zmene a doplnení niektorých zákonov | § 36 ods. 1 písmeno x) | SK | 01.06.23 | užívatelia poľovného revíru - podnikateľské subjekty | 43 | N | 61 | 2 640 | In (zvyšuje náklady) |
| 2. | povinnosť viesť dokumentáciu poľovného revíru elektronicky prostredníctvom informačného systému poľovníctva (časová úspora v porovnaní s vedením záznamov písomne a zároveň zrušenie povinnosti podávať informácie okresnému úradu o stave poľovného revíru) | Zákon z ... 2023 o poľovníctve a o zmene a doplnení niektorých zákonov | § 36 ods. 1 písmeno m) | SK | 01.06.23 | užívatelia poľovného revíru - podnikateľské subjekty | 43 | N | 61 | 2 640 | Out (znižuje náklady) |
| 3. | povinnosť vyznačiť pred začatím spoločnej poľovačky na frekventovaných prístupových cestách konanie spoločnej poľovačky a po jej skončení toto značenie odstrániť | Zákon z ... 2023 o poľovníctve a o zmene a doplnení niektorých zákonov | § 36 ods. 1 písmeno r) | SK | 01.06.23 | užívatelia poľovného revíru - podnikateľské subjekty | 43 | N | 10 | 440 | In (zvyšuje náklady) |
| 4. | povinnosť doručenia návrhu zmluvy správcovi v prípade akceptácie zmluvy (elektronicky) | Zákon z ... 2023 o poľovníctve a o zmene a doplnení niektorých zákonov | § 11 ods. 6 | SK | 01.06.23 | užívatelia poľovného revíru - podnikateľské subjekty | 43 | N | 1 | 55 | In (zvyšuje náklady) |
| 5. | povinnosť užívateľa poľovného pozemku umožniť užívateľovi poľovného revíru poskytnúť súčinnosť pri vytlačovaní zveri z priestorov kosenia | Zákon z ... 2023 o poľovníctve a o zmene a doplnení niektorých zákonov | § 35 písmeno c) | SK | 01.06.23 | užívatelia poľovného revíru - podnikateľské subjekty | 43 | N | 17 | 733 | In (zvyšuje náklady) |
| 6. | upozorniť užívateľa poľovného revíru na vznikajúce škody spôsobené zverou na poľnohospodárskych kultúrach a lesných kultúrach a zistené škody na zveri spôsobené užívaním poľovného pozemku | Zákon z ... 2023 o poľovníctve a o zmene a doplnení niektorých zákonov | § 35 písmeno e) | SK | 01.06.23 | užívatelia poľovného pozemku - podnikateľské subjekty | 7 931 | N | 0 | 3 382 | In (zvyšuje náklady) |
| 7. | povinnosť užívateľa poľovného pozemku oznámiť užívateľovi poľovného revíru aspoň sedem dní vopred vybudovanie oplotenia poľovných pozemkov | Zákon z ... 2023 o poľovníctve a o zmene a doplnení niektorých zákonov | § 35 písmeno g) | SK | 01.06.23 | užívatelia poľovného pozemku - podnikateľské subjekty | 100 | N | 0 | 43 | In (zvyšuje náklady) |
| 8. | povinnosť užívateľa poľovného revíru odstraňovať z poľovného revíru potravu podľa § 34 ods. 3 písm. c) až e) a g) | Zákon z ... 2023 o poľovníctve a o zmene a doplnení niektorých zákonov | § 36 písmeno i) | SK | 01.06.23 | užívatelia poľovného revíru - podnikateľské subjekty | 43 | N | 3 | 110 | In (zvyšuje náklady) |
| 9. | povinnosť užívateľa poľovného revíru na požiadanie poskytnúť plány poľovníckeho hospodárenia užívateľovi poľovného pozemku | Zákon z ... 2023 o poľovníctve a o zmene a doplnení niektorých zákonov | § 36 písmeno l) | SK | 01.06.23 | užívatelia poľovného revíru - podnikateľské subjekty | 43 | N | 0 | 18 | In (zvyšuje náklady) |
| 10. | povinnosť užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri | Zákon z ... 2023 o poľovníctve a o zmene a doplnení niektorých zákonov | § 36 písmeno p) | SK | 01.06.23 | užívatelia poľovného revíru - podnikateľské subjekty | 43 | N | 0 | 18 | In (zvyšuje náklady) |
| 11. | povinnosť užívateľa poľovného revíru po výmaze z registra užívateľov do šiestich mesiacov od zápisu nového užívateľa poľovného revíru do registra užívateľov odstrániť z poľovného revíru poľovnícke zariadenia, ak sa s novým užívateľom poľovného revíru nedohodne inak | Zákon z ... 2023 o poľovníctve a o zmene a doplnení niektorých zákonov | § 36 písmeno t) | SK | 01.06.23 | užívatelia poľovného revíru - podnikateľské subjekty | 43 | N | 20 | 880 | In (zvyšuje náklady) |
| 12. | povinnosť užívateľa poľovného revíru na žiadosť vlastníka poľovného pozemku alebo užívateľa poľovného pozemku z dôvodu predchádzania vzniku škôd spôsobovaných zverou premiestniť alebo odstrániť prikrmovacie zariadenie alebo vnadisko, | Zákon z ... 2023 o poľovníctve a o zmene a doplnení niektorých zákonov | § 36 písmeno u) | SK | 01.06.23 | užívatelia poľovného revíru - podnikateľské subjekty | 43 | N | 3 | 110 | In (zvyšuje náklady) |
| 13. | povinnosť užívateľa poľovného revíru na žiadosť organizácie ochrany prírody z dôvodu predchádzania vzniku synantropných jedincov chránených druhov živočíchov premiestniť alebo odstrániť prikrmovacie zariadenie alebo vnadisko alebo zabezpečiť sklad krmiva | Zákon z ... 2023 o poľovníctve a o zmene a doplnení niektorých zákonov | § 36 písmeno y) | SK | 01.06.23 | užívatelia poľovného revíru - podnikateľské subjekty | 43 | N | 3 | 110 | In (zvyšuje náklady) |
| 14. | povinnosť užívateľa poľovného pozemku vyhodnocovať každoročne výšku škôd spôsobených zverou na poľovných pozemkoch, poľnohospodárskych plodinách a na lesných porastoch a oznámiť okresnému úradu vznik škody spôsobenej zverou | Zákon z ... 2023 o poľovníctve a o zmene a doplnení niektorých zákonov | § 35 písmeno h) | SK | 01.06.23 | užívatelia poľovného pozemku - podnikateľské subjekty | 7 931 | N | 3 | 20 289 | In (zvyšuje náklady) |
| 15. | povinnosť užívateľa poľovného pozemku odstraňovať z poľovného pozemku umelé prekážky, ktoré môžu spôsobiť zranenie alebo usmrtenie zveri, alebo vhodným spôsobom k nim zamedziť prístup | Zákon č. 274/2009 Z.z. | § 25 písmeno e) | SK | 01.09.09 | užívatelia poľovného pozemku - podnikateľské subjekty | 7 931 | N | 3 | 20 289 | Out (znižuje náklady) |
| 16. | povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri | Zákon č. 274/2009 Z.z. | § 26 ods. 1 písm. l) | SK | 01.09.09 | užívatelia poľovného revíru - podnikateľské subjekty | 43 | N | 13 | 550 | Out (znižuje náklady) |
| 17. | povinnosť užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri | Zákon č. 274/2009 Z.z. | § 25 písmeno g) | SK | 01.09.09 | užívatelia poľovného pozemku - podnikateľské subjekty | 7 931 | N | 3 | 20 289 | Out (znižuje náklady) |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

V roku 2021 bolo na Slovensku 1884 poľovných revírov. Poľovné plochy tvorili 91% celkovej výmery Slovenskej republiky. Najväčší podiel z poľovnej plochy tvorí poľnohospodárska pôda (2 332 228 ha) a lesná pôda ( 1 985 365 ha). <https://gis.nlcsk.org/ibulh/PolovStat/PolovStat>

Prijatie zákona môže ovplyvniť podnikateľské subjekty, ktoré:

* **užívajú poľovný revír**: **43 subjektov** - údaj z databázy údajov získaných zo štatistického výkazu *Poľov (MPRV SR) 12 – 01*, toto štatistické zisťovanie je súčasťou Programu štátnych štatistických zisťovaní, MPRV SR ho vykonáva za účelom získania informácií o revíri a stave zveri. Pre potreby tejto analýzy sme identifikovali 43 súkromných podnikateľských subjektov, ktoré (podľa štatistického výkazu) užívajú poľovný revír v kategórii 003 Režijné revíry ostatných neštátnych subjektov a kategórii 005 Ostatné prenajaté revíry. Počet identifikovaných subjektov nezahŕňa Lesy SR, š. p., Vojenské lesy a majetky SR, š. p a ostatné štátne organizácie.
* **sú užívateľmi poľovných pozemkov**, t. j. poľnohospodársky alebo lesnícky subjekt obhospodarujúci poľovné pozemky. Pre potreby analýzy sme uvažovali s počtom 7 931 nefinančných súkromných korporácií v rámci poľnohospodárstva, lesníctva a rybolovu (ŠÚ SR, údaje za rok 2021).

<http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22iFA990853AB9A45248C6D86DDF5AB1E8B%22)&ui.name=In%c5%a1titucion%c3%a1lne%20jednotky%20v%20RO%20pod%c4%bea%20ESA%202010%20a%20%c5%a0tatistickej%20klasifik%c3%a1cie%20ekonomick%c3%bdch%20%c4%8dinnost%c3%ad%20k%2031.%2012.%20%5bog1005rs%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html>

Opisy regulácií prijatých/zrušených (č. 1 – 17):

1. **povinnosť užívateľa poľovného revíru organizovať chovateľskú prehliadku**

Predkladaný zákon zavádza novú povinnosť pre užívateľov poľovného revíru organizovať chovateľskú prehliadku (raz ročne). Časová náročnosť bola stanovená v rozsahu 360 minút ročne (300 minút – organizácia a evidencia + 60 minút archivácia), tzn. zvýšenie nákladov podnikateľského subjektu o 61 € za rok.

1. **povinnosť užívateľa poľovného revíru viesť dokumentáciu poľovného revíru elektronicky prostredníctvom informačného systému poľovníctva**

Povinnosť užívateľa poľovného revíru (podnikateľského subjektu) viesť evidenciu elektronicky znamená časovú úsporu v porovnaní s písomnou evidenciou záznamov, čo následne ruší povinnosť podávať informácie okresnému úradu o stave zveri, love zveri a stave poľovného revíru v listinnej podobe (3x príslušnému okresnému úradu resp. MO SR v prípade revírov VLM SR š.p.). Pri kvantifikácii bol zvolený postup na základe alternatívy č. 1. Odhadovaná časová náročnosť bola určená rozdielom časovej náročnosti medzi evidenciou a predložením záznamov v písomnej podobe (60 minút) a elektronickej forme (30 minút) pri frekvencii raz za kalendárny mesiac. Zavedenie tejto povinnosti znižuje administratívne náklady podnikateľským subjektom v hodnote 61 € /subjekt ročne.

1. **povinnosť užívateľa poľovného revíru vyznačiť pred začatím spoločnej poľovačky na frekventovaných prístupových cestách konanie spoločnej poľovačky a po jej skončení toto značenie odstrániť**

Predmetná povinnosť je zavedená v záujme bezpečnosti verejnosti a predstavuje minimálne náklady pre podnikateľský subjekt (užívateľa revíru). Pri kvantifikácii bol zvolený postup na základe alternatívy č. 1. Odhadovaná časová náročnosť bola určená v rozsahu 30 minút cca 2 x ročne, čo predstavuje náklady v hodnote 10 €/ subjekt ročne.

1. **povinnosť užívateľa poľovného revíru doručiť návrh zmluvy správcovi v prípade akceptácie zmluvy (elektronicky)**

Predmetná povinnosť zvyšuje náklady podnikateľských subjektov minimálne (podľa kalkulačky nákladov 1 €/subjekt ročne), keďže podpísaný návrh zmluvy o užívaní poľovného revíru doručuje podnikateľský subjekt vyhlasovateľovi obchodnej verejnej súťaže raz za 15 rokov.

1. **povinnosť užívateľa poľovného pozemku umožniť užívateľovi poľovného revíru poskytnúť súčinnosť pri vytlačovaní zveri z priestorov kosenia**

V súvislosti s § 35 písm. b), tzn. povinnosť užívateľa poľovného pozemku oznámiť užívateľovi poľovného revíru najneskôr 24 hodín vopred čas a miesto vykonávania poľnohospodárskych prác, je užívateľ poľovného pozemku podľa § 35 písm. c) povinný umožniť užívateľovi poľovného revíru, aby mohol poskytnúť súčinnosť pri vytlačovaní zveri z poľnohospodárskych plôch, na ktorých sa realizujú poľnohospodárske práce. V tomto prípade náklady vznikajú užívateľovi poľovného revíru (17 € na podnikateľský subjekt ročne), časová náročnosť poskytnutia súčinnosti bola určená v rozsahu 100 minút ročne. V predkladanom zákone naďalej zostáva povinnosť užívateľa poľovného pozemku používať plašiče zveri pri kosení poľnohospodárskych plodín.

1. **povinnosť užívateľa poľovného pozemku upozorniť užívateľa poľovného revíru na vznikajúce škody spôsobené zverou na poľnohospodárskych kultúrach a lesných kultúrach a zistené škody na zveri spôsobené užívaním poľovného pozemku**

Predkladaný zákon v § 35 písmeno e) zavádza novú povinnosť pre užívateľa poľovného pozemku upozorniť užívateľa poľovného revíru na vznikajúce škody spôsobené zverou na poľnohospodárskych kultúrach a lesných kultúrach a zistené škody na zveri spôsobené užívaním poľovného pozemku. Časová náročnosť danej povinnosti je odhadovaná na 10 minút (elektronicky/telefonicky kontakt) s nepravidelnou frekvenciou plnenia.

1. **povinnosť užívateľa poľovného pozemku oznámiť užívateľovi poľovného revíru aspoň sedem dní vopred vybudovanie oplotenia poľovných pozemkov**

Predkladaný zákon zavádza novú povinnosť pre užívateľa poľovného pozemku, aby aspoň 7 dní vopred oznámil (telefonicky/elektronickou poštou) užívateľovi poľovného revíru vybudovanie oplotenia poľovných pozemkov. Odhadovaná časová náročnosť predmetnej oznamovacej povinnosti je odhadovaná na 10 minút s frekvenciou plnenia nepravidelne/jednorazovo. Vychádzajúc z výslednej hodnoty kalkulačky nákladov je vplyv na podnikateľský subjekt zanedbateľný.

1. **povinnosť užívateľa poľovného revíru odstraňovať z poľovného revíru potravu podľa § 34 ods. 3 písm. c) až e) a g)**

V predkladanom zákone v § 34 ods. 3 písm. c) až e) sú uvedené zakázané spôsoby prikrmovania zveri užívateľom poľovného revíru. Ak podnikateľský subjekt – užívateľ poľovného revíru poruší zákaz a prikrmuje zver v rozpore s § 34 ods. 3 písm. c) až e), nesie za to plnú zodpovednosť a je povinný potravu použitú na takéto nezákonné prikrmovanie z poľovného revíru odstrániť. Z hľadiska charakteru takejto činnosti, ktorá je porušením zákona zo strany užívateľa poľovného revíru, je potom irelevantné kvantifikovať vplyv na podnikateľský subjekt. Podľa súčasného zákona, ak užívateľ poľovného revíru prikrmuje zver v rozpore so zákonom, orgán štátnej správy poľovníctva v rámci štátneho dozoru v poľovníctve ukladá podľa § 75 ods. 4 písm. b) opatrenia na odstránenie zistených nedostatkov – v dnom prípade odstránenie krmiva predloženého zveri v rozpore so zákonom.

Písm. g) sa týka vykladania potravy atraktívnej pre zver inou osobou ako užívateľom poľovného revíru. Aj tu ide o zakázanú činnosť, za ktorú možno udeliť pokutu fyzickej osobe až do výšky 3 000 eur a právnickej osobe alebo fyzickej osobe – podnikateľovi až do výšky 10 000 eur. Výška pokuty bude mať odradzujúci efekt od vykonávania tejto zakázanej činnosti.

Ak k takejto situácii predsa len dôjde, predkladaný zákon zavádza novú povinnosť pre užívateľa poľovného revíru odstraňovať z poľovného revíru potravu atraktívnu pre zver, ktorú tam vyloží iná osoba. Predpokladáme, že frekvencia plnenia tejto povinnosti bude nepravidelná/jednorazová a jej časovú náročnosť odhadujeme na 60 minút, tzn. náklady pripadajúce na 1 podnikateľský subjekt predstavujú 3 € ročne.

1. **povinnosť užívateľa poľovného revíru na požiadanie poskytnúť plány poľovníckeho hospodárenia užívateľovi poľovného pozemku**

Predkladaný zákon zavádza novú povinnosť pre užívateľa poľovného revíru poskytnúť na požiadanie plány poľovníckeho hospodárenia užívateľovi poľovného pozemku. Užívateľ poľovného revíru môže poskytnúť kópiu plánu elektronicky resp. zverejniť predmetný plán na svojom webovom sídle. Časovú náročnosť uvedenej povinnosti sme odhadli na 10 minút s frekvenciou plnenia nepravidelne/na požiadanie, čo predstavuje minimálne náklady pre podnikateľský subjekt.

1. **povinnosť užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri**

Zavedenie povinnosti pre užívateľa poľovného revíru upozorniť užívateľa poľovného pozemku na vznikajúce škody spôsobené zverou a na zveri bude predstavovať minimálne náklady pre podnikateľské subjekty. Pri kvantifikácii nákladov sme uvažovali s 10 minútovou časovou náročnosťou splnenia tejto povinnosti (upozornenie cez telefón alebo elektronicky) s frekvenciou plnenia nepravidelne/jednorazovo.

V súčasnosti býva táto oznamovacia povinnosť obsiahnutá v zmluvách uzatvorených podľa § 26 ods. 1 písm. l) platného zákona.

1. **povinnosť užívateľa poľovného revíru po výmaze z registra užívateľov do šiestich mesiacov od zápisu nového užívateľa poľovného revíru do registra užívateľov odstrániť z poľovného revíru poľovnícke zariadenia, ak sa s novým užívateľom poľovného revíru nedohodne inak**

K výmazu z registra užívateľov dochádza štandardne po skončení platnosti zmluvy o užívaní poľovného revíru , t. j. raz za 15 rokov (§ 12 ods. 2). K plneniu tejto povinnosti dôjde len v tom prípade, že poľovný revír na ďalších 15 rokov nebude užívať pôvodný subjekt. Keďže nový užívateľ poľovného revíru bude povinný mať potrebný počet poľovníckych zariadení, je možné očakávať, že vo väčšine prípadov sa pôvodný a nový užívateľ poľovného revíru dohodnú na ich prenájme, odkúpení a pod., a teda ich nebude potrebné odstraňovať. Vo výnimočných prípadoch môže nastať situácia, že dohoda medzi novým a pôvodným užívateľom poľovného revíru nebude uzatvorená, preto frekvenciu plnenia tejto povinnosti odhadujeme ako nepravidelnú/jednorazovú s časovou náročnosťou 8 hodín (480 minút), čo predstavuje náklady vo výške 20 € ročne.

1. **povinnosť užívateľa poľovného revíru na žiadosť vlastníka poľovného pozemku alebo užívateľa poľovného pozemku z dôvodu predchádzania vzniku škôd spôsobovaných zverou premiestniť alebo odstrániť prikrmovacie zariadenie alebo vnadisko**

Poľovnícke zariadenie (teda aj prikrmovacie zariadenie) je možné podľa § 36 ods. 1 písm. e) návrhu zákona zriaďovať len so súhlasom vlastníka poľovného pozemku alebo užívateľa poľovného pozemku. Na zriadenie vnadiska je podľa § 70 ods. 2 potrebný písomný súhlas užívateľa poľovného pozemku. Ak užívateľ poľovného revíru (podnikateľský subjekt) zriadi prikrmovacie zariadenie alebo vnadisko bez súhlasu vlastníka alebo užívateľa poľovného pozemku, a ten bude žiadať jeho odstránenie, nemožno uvažovať o vplyve tejto povinnosti na zvýšenie nákladov podnikateľského subjektu, keďže vzniknutá situácia by nastala konaním v rozpore s predkladaným zákonom.

Vo výnimočných prípadoch môže dôjsť k nepredvídateľným situáciám, kedy napriek súhlasu vlastníka poľovného pozemku alebo užívateľa poľovného pozemku so zriadením poľovníckeho zariadenia alebo vnadiska budú požadovať ich premiestnenie resp. odstránenie z dôvodu predchádzania vzniku škôd spôsobovaných zverou. Pre danú situáciu sme vzniknuté náklady pre podnikateľský subjekt (užívateľa poľovného revíru) kvantifikovali na základe stanovenia časovej náročnosti danej povinnosti (60 minút) a frekvencie plnenia nepravidelne/jednorázovo.

1. **povinnosť užívateľa poľovného revíru na žiadosť organizácie ochrany prírody z dôvodu predchádzania vzniku synantropných jedincov chránených druhov živočíchov premiestniť alebo odstrániť prikrmovacie zariadenie alebo vnadisko alebo zabezpečiť sklad krmiva**

Veľká časť územia, na ktorom sa vyskytuje medveď hnedý, je zaradená do 3. a vyššieho stupňa ochrany prírody podľa zákona č. 543/2002 Z. z. o ochrane prírody a krajiny v znení neskorších predpisov, kde je výstavba poľovníckych zariadení, prikrmovanie a vnadenie zveri podmienené súhlasom orgánu ochrany prírody, alebo je to úplne zakázané. Na týchto územiach je nepravdepodobné, že by organizácia ochrany prírody žiadala premiestniť zariadenie, keď na jeho zriadenie dal súhlas orgán ochrany prírody.

Do úvahy preto bude prichádzať plnenie tejto povinnosti len na časti územia s výskytom medveďa hnedého, ktorá nie je zaradená do 3. a vyššieho stupňa ochrany prírody.

Pre danú situáciu sme vzniknuté náklady pre podnikateľský subjekt (užívateľa poľovného revíru) súvisiace s plnením tejto povinnosti kvantifikovali na základe stanovenia časovej náročnosti danej povinnosti (60 minút) a frekvencie plnenia nepravidelne/jednorázovo.

1. **povinnosť užívateľa poľovného pozemku vyhodnocovať každoročne výšku škôd spôsobených zverou na poľovných pozemkoch, poľnohospodárskych plodinách a na lesných porastoch a oznámiť okresnému úradu vznik škody spôsobenej zverou**

Podľa platného zákona (č. 274/2009 Z.z.) užívatelia poľovných pozemkov nahlasujú škody užívateľovi poľovného revíru, ak sa tak dohodli v písomnej zmluve (§ 25 písm. g) a § 26 písm. l)), prakticky ich nahlasujú vtedy, ak od užívateľa poľovného revíru žiadajú náhradu za škody spôsobené zverou. Podľa platného zákona užívatelia poľovných pozemkov nemajú povinnosť nahlasovať škody okresnému úradu.

V navrhovanom zákone je zavedená nová povinnosť pre užívateľov poľovného pozemku vyhodnocovať každoročne výšku škôd spôsobených zverou na poľovných pozemkoch, poľnohospodárskych plodinách a na lesných porastoch a oznámiť okresnému úradu vznik škody spôsobenej zverou. Pre výpočet nákladov súvisiacich s uvedenou povinnosťou sme určili časovú náročnosť oznámenia vzniku škôd okresnému úradu na 60 minút s frekvenciou plnenia nepravidelne/jednorazovo.

1. **povinnosť užívateľa poľovného pozemku odstraňovať z poľovného pozemku umelé prekážky, ktoré môžu spôsobiť zranenie alebo usmrtenie zveri, alebo vhodným spôsobom k nim zamedziť prístup**

V návrhu nového zákona nie je táto povinnosť pre užívateľa poľovného pozemku explicitne uvedená. Pri výpočte zníženia nákladov sme vychádzali z predpokladu nepravidelnej/jednorazovej frekvencie plnenia tejto povinnosti a 60 minútovej časovej náročnosti.

1. **povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri**

Povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri v súčasnom zákone v § 26 písm. l) bola v podstate nahradená explicitným stanovením povinností v § 36 ods. 1 predkladaného zákona. Zrušenú povinnosť užívateľa poľovného revíru dohodnúť písomnou zmluvou s užívateľom/užívateľmi poľovného pozemku spôsob a formu minimalizácie škôd sme odhadli ako nepravidelnú/jednorazovú aktivitu s 300 minútovou časovou náročnosťou, zohľadňujúc priemerný počet užívateľov poľovného pozemku (cca 4) v poľovnom revíri.

1. **povinnosť užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri**

Zrušená povinnosť užívateľa poľovného revíru dohodnúť písomnou zmluvou s užívateľom poľovného pozemku spôsob a formu minimalizácie škôd spôsobovaných zverou a na zveri v súčasnom zákone v § 26 písm. l) súvisí s povinnosťou užívateľa poľovného pozemku dohodnúť s užívateľom poľovného revíru spôsob a formu minimalizácie škôd spôsobovaných zverou a na zveri § 25 písmeno g) platného zákona, keďže dohoda zmluvných podmienok a jej podpísanie je obojstranný akt. Zrušenie povinnosti podpisovať písomnú zmluvu užívateľmi poľovného pozemku sme odhadli ako nepravidelnú/jednorazovú aktivitu so 60 minútovou časovou náročnosťou.

Predkladaný zákon zvyšuje aj znižuje náklady pre podnikateľské subjekty**. Zvýšenie nákladov** bolo predbežne kvantifikované **v hodnote 28 828 € a zníženie nákladov v hodnote 43 768 € ročne.**

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Podklad na konzultácie bol zverejnený tu: https://www.mpsr.sk/aktualne/podklad-na-konzultacie/15537/. O konzultácie prejavili záujem SPPK, AZZZ SR a ÚRZVNLS. Konzultácie boli vykonané formou spoločného osobného prerokovania na stretnutí 15.07.2020. Návrh zákona o poľovníctve a o zmene a doplnení niektorých zákonov bol následne prerokovaný v rámci zasadnutia pracovnej skupiny pre tvorbu koncepčných a legislatívnych materiálov v oblasti poľovníctva, ktorej členmi boli aj zástupcovia subjektov, s ktorými boli vykonané konzultácie. Zasadnutie pracovnej skupiny sa uskutočnilo v dňoch 03.–04.08.2020 v priestoroch poľovníckeho kaštieľa v Palárikove. Pracovnú skupinu tvorili zástupcovia nasledujúcich inštitúcií a organizácií: MPRV SR, Lesy SR š. p., Okresný úrad Trenčín, Slovenská poľnohospodárska a potravinárska komora, MO SR, Technická univerzita Zvolen, Slovenská poľovnícka komora, Národné lesnícke centrum, Okresný úrad Košice-okolie, Mestské lesy Krompachy, SPF Bratislava, Správa Chránenej krajinnej oblasti Záhorie, Únia regionálnych združení vlastníkov neštátnych lesov.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Právo poľovníctva patrí vlastníkovi poľovného pozemku, ktorý je povinný pri rozhodovaní o tomto práve a o využití tohto práva rešpektovať verejný záujem.

Možný negatívny vplyv na podnikateľské prostredie z dôvodu rozdielnych cieľov podnikateľskej činnosti subjektu alebo vlastníka poľovného pozemku a verejného záujmu (Rozhodovanie o práve poľovníctva - § 3 Zhromaždenie vlastníkov poľovných pozemkov, ods. 2).

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Predkladaný zákon nevytvára rozdielne podmienky/režimy pre podniky resp. produkty v porovnateľnej situácii.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Zákon nemá vplyv na reguláciu cezhraničných investícií.

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Zákon nebude mať vplyv na dostupnosť základných zdrojov.

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje x nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Zákon nemá priamy vplyv na zmenu pomeru medzi produkciou podniku a jeho nákladmi.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje x nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

V predkladanom zákone uvedená povinnosť užívateľa poľovného revíru (§ 36 písm. b) hospodáriť vo zvernici alebo bažantnici podľa projektu v súlade s § 6 ods. 5 a § 7 ods. 4 je obsiahnutá v § 26 ods. 1 písm. a) platného zákona (zákon č. 274/2009 Z.z.). V predkladanom zákone sa táto povinnosť vyčlenila do samostatného písmena v dôsledku zavedenia novej právnej úpravy zániku zvernice alebo bažantnice uvedenej v § 6 ods. 9 písm. a) a ods. 10 písm. a) a § 7 ods. 9 písm. a) a ods. 10 písm. a).

V predkladanom zákone je v § 35 písmeno b) uvedená povinnosť užívateľa poľovného pozemku oznámiť užívateľovi poľovného revíru najneskôr 24 hodín vopred čas a miesto vykonania poľnohospodárskych prác a takisto použitie prípravkov na ochranu rastlín nebezpečných pre zvieratá. V platnom zákone (č. 274/2009 o poľovníctve a o zmene a doplnení niektorých zákonov) je v § 25 písmeno b) uvedená povinnosť užívateľa poľovného pozemku oznámiť užívateľovi poľovného revíru aspoň tri dni vopred čas a miesto poľnohospodárskych prác a použitia chemických prípravkov, ktoré sú škodlivé pre zver, tzn. dochádza k skráteniu doby plynúcej od oznámenia po vykonanie prác z 3 na 1 deň, čo umožní užívateľom poľnohospodárskych pozemkov efektívnejšie operatívne plánovanie aktivít (najmä v súvislosti s poveternostnými podmienkami).

Predkladaný zákon v § 78 ods. 7 písmeno c) a d) uvádza podmienky, kedy užívateľ poľovného revíru nie je povinný uhradiť škodu spôsobenú zverou, konkrétne:

c) na poľnohospodárskych plodinách okrem viniča hroznorodého a ovocných sadov, ak je jedna plodina pestovaná na súvislej ploche o výmere väčšej ako 50 ha, a to aj ak je táto plodina pestovaná na dvoch alebo viacerých susediacich pozemkoch,

d) na poľnohospodárskych plodinách, ktoré sú v čase vzniku škody vyššie ako meter a zasiate tak, že bezprostredne susedia s pozemkami porastenými stromami, krovinami, alebo plodinami vyššími ako meter a nie sú od nich oddelené pásom bez porastu alebo pozemkami s nízkym porastom širokým aspoň 12 m.

Zavedením týchto nových podmienok dochádza k zosúladeniu ustanovení predkladaného zákona s napĺňaním cieľov Spoločnej poľnohospodárskej politiky (SPP) EÚ (intervencia 31.1 Celofarmová eko-schéma; jedným zo záväzkov pre túto intervenciu je stanovenie max. výmery parcely[[1]](#footnote-1)).

Ustanovenie § 78 ods. 7 písm. c) a d) navrhovaného zákona neobmedzuje užívateľov poľovných pozemkov v spôsobe hospodárenia na pôde, upravuje podmienky pre náhradu škôd spôsobených zverou pre užívateľa poľovného revíru. Ak užívateľ poľovného pozemku bude hospodáriť v súlade s podmienkami uvedenými v § 78 ods. 7 písm. c) a d), užívateľ poľovného revíru im na takto obhospodarovaných pozemkoch nebude povinný uhradiť škodu spôsobenú zverou.

Na Slovensku je veľká priemerná rozloha lánov, pričom obzvlášť vysoké hodnoty dosahujú priemerné rozlohy lánov v Trnavskom a Nitrianskom kraji, teda v regiónoch s nízkym zastúpením TTP. Zabezpečenie primeranej rozlohy polí a vytvorenie neproduktívnych plôch a prvkov je jedným zo základných odporúčaní pre zvýšenie ochrany biodiverzity vtáctva alebo hmyzu. Eko-schémy sú novým prvkom v SPP EÚ. S cieľom maximalizácie zapojenia do dobrovoľnej intervencie zo strany poľnohospodárov ako aj s cieľom zvýšenia biodiverzity, ochrany prírodných zdrojov a reakcie na klimatickú zmenu sa Slovensko rozhodlo pre celofarmovú eko-schému s rozpočtom 513 mil. EUR. Schéma bude kompenzovať zvýšené náklady a stratu príjmu v dôsledku dodržiavania stanovených podmienok. Hektárová kompenzačná platba bude z hľadiska výšky rozdelená na platbu na ornú pôdu v chránených územiach (92 EUR/ha) a platbu mimo chránených území (59 EUR/ha). Platba v chránených územiach bude vyššia, lebo podmienky celofarmovej eko- schémy sú v týchto územiach prísnejšie.

Predpokladá sa, že do celofarmovej eko-schémy sa zapojí vysoké percento fariem s pokrytím 90 % plochy, na ktorú sa vypláca základná platba. Slovensko má duálnu štruktúru fariem. Až 70 % pôdy obhospodarujú farmy s výmerou nad 500 ha, u ktorých je zapojenie do celofarmovej eko- schémy vysoko pravdepodobné, keďže po splnení podmienok získa farma podporu na všetky obhospodarované hektáre. 92 % pôdy obhospodarujú farmy s výmerou nad 50 ha a 8 % pôdy obhospodarujú farmy s výmerou menej ako 50 ha.

*https://www.mpsr.sk/europska-komisia-schvalila-slovensky-strategicky-plan-spolocnej-polnohospodarskej-politiky-na-roky-2023-2027/52-43--18431*

(CAP Strategic Plan 2023-2027 - SLOVAKIA, str. 383)

***Sankcie alebo pokuty, ako dôsledok porušenia právne záväzných ustanovení***

V oblasti iných správnych deliktov okresný úrad môže uložiť pokutu od 150 eur do 500 eur fyzickej osobe – podnikateľovi alebo právnickej osobe, ktorá poruší zákaz na úseku ochrany poľovníctva; ako užívateľ poľovného revíru nenavrhne členov poľovníckej stráže; ako užívateľ poľovného revíru vydá povolenie na lov zveri podliehajúcej poľovníckemu plánovaniu; ako užívateľ poľovného revíru nevedie knihu návštev alebo nepredloží záznam z knihy návštev správcovi informačného systému poľovníctva; ako užívateľ poľovného revíru nevydá poverenej osobe povolenie na lov zveri alebo značku; ako užívateľ poľovného revíru poruší povinnosť pri love zveri na spoločnej poľovačke; ako užívateľ poľovného revíru neurčí vedúceho spoločnej poľovačky; prepravuje raticovú zver alebo veľkú šelmu bez lístka o pôvode ulovenej zveri; neoznámi nález usmrtenej zveri, uhynutej zveri alebo zranenej zveri; ako užívateľ poľovného revíru nezabezpečí posúdenie správnosti lovu zveri ulovenej cudzincom alebo nezabezpečí obodovanie významnej trofeje pred jej vývozom; poruší zákaz alebo obmedzenie alebo neplní opatrenie orgánu štátnej správy poľovníctva, a ďalšie. (podrobne v § 87)

## Okresný úrad uloží pokutu od 500 eur do 5 000 eur fyzickej osobe – podnikateľovi alebo právnickej osobe, ktorá ako užívateľ poľovného revíru nenavrhne poľovníckeho hospodára; vypúšťa zver do poľovného revíru v rozpore s § 31, drží zver v zajatí alebo chová zver v zajatí, poruší zákaz na úseku ochrany poľovníctva; ako užívateľ poľovného revíru zriadi vnadisko v rozpore s § 70, ako užívateľ poľovného revíru nezabezpečí značky podľa § 73. (podrobne v § 87)

## Okresný úrad uloží pokutu od 500 eur do 10 000 eur fyzickej osobe – podnikateľovi alebo právnickej osobe, ktorá ako užívateľ poľovného revíru neplní vybrané povinnosti podľa § 36 (Povinnosti užívateľa poľovného revíru). (podrobne v § 87)

## Okresný úrad uloží pokutu od 500 eur do 15 000 eur fyzickej osobe – podnikateľovi alebo právnickej osobe, ktorá poruší zákaz alebo neplní povinnosť na ochranu a zachovanie genofondu zveri, poruší zákaz na úseku ochrany poľovníctva, ako užívateľ poľovného revíru neplní povinnosť užívateľa poľovného revíru. (podrobne v § 87)

## Okresný úrad uloží pokutu 500 eur užívateľovi poľovného revíru, ktorý nevydá potrebný počet povolení na lov zveri, a to za každé nevydané povolenie na lov zveri a za každú poľovnícku sezónu. (podrobne v § 87)

## Iného správneho deliktu sa dopustí fyzická osoba – podnikateľ alebo právnická osoba, ktorá ako užívateľ poľovného revíru, poruší iné zákazy alebo postupy alebo si nesplní povinnosti ustanovené týmto zákonom, za čo okresný úrad uloží pokutu do 5 000 eur.

## Poľovníctvo svojim charakterom nie je podnikateľskou činnosťou. Je definované v § 2 písm. a) predkladaného zákona ako súhrn činností, ktoré sú vykonávané vo verejnom záujme a zamerané na trvalo udržateľné, racionálne, cieľavedomé obhospodarovanie a využívanie zveri ako prírodného bohatstva a súčasti prírodných ekosystémov; je súčasťou kultúrneho dedičstva, tvorby a ochrany životného prostredia.

## Návrh zákona zavádza najmä pozitívne vplyvy na užívateľov poľovných revírov a na vlastníkov a užívateľov poľovných pozemkov, ktorými môžu byť fyzické aj právnické osoby vykonávajúce poľnohospodársku alebo lesnícku činnosť.

## Novo vzniknutý register užívateľov poľovných revírov nahradí súčasnú evidenciu zmlúv o užívaní poľovného revíru a konanie o zápise do registra užívateľov poľovných revírov nahradí súčasný proces zaevidovania zmluvy o užívaní poľovného revíru. Aj ostatné novo vzniknuté registre (register poľovníckych hospodárov, register členov poľovníckej stráže) nahrádzajú súčasné už existujúce zoznamy.

1. **Maximálna výmera parcely** (CAP Strategic Plan 2023-2027 – SLOVAKIA)

   * súvislá plocha ornej pôdy obhospodarovaná jedným žiadateľom v jednom diele pôdneho bloku (parcela jedného žiadateľa bez ohľadu na počet pestovaných plodín) presahujúca 50 ha mimo CHÚ/20 ha v CHÚ sa rozčlení biopásom v minimálnej šírke 12 m (so stanovenou toleranciou pri minimálnej šírke) tak, aby rozčlenené plochy ornej pôdy nepresahovali výmeru 50 ha mimo CHÚ/20 ha v CHÚ

   https://www.mpsr.sk/europska-komisia-schvalila-slovensky-strategicky-plan-spolocnej-polnohospodarskej-politiky-na-roky-2023-2027/52-43--18431 [↑](#footnote-ref-1)